Allan Pettersson

Gustav Allan Pettersson nasceva le 19 de septembre de 1911 in Västra Ryd in le provincia de Uppland in le nord de Svedia. Ille cresceva, insimul con tres fratres major, in conditiones superpopulate e in un zona povre del classe travaliator del sud de Stockholm. Su patre, ferrero irascibile e su pietose matre — qui habeva bon voce pro cantar e sonava le gitarra — habeva antipathic conflictos e finalmente illes se divorciava. In su juventute, Pettersson sonava le violino in reuniones politic, in funerales e in films mute, mesmo si ille non recipeva education musical formal usque su adolescentia.

Ille se presentava in le Regal Academia Svedese de Musica in Stockholm in 1926, ma ille esseva admittite solmente plus tarde, comenciante assi studiar violino con Ruthstrom, viola con Runnquist, harmonia con Nordqvist e contrapuncto con Melchers, desde 1930 usque 1938. Ille toccava obras de camera, theatro musical e jazz, e ille interpretava le viola in le prime presentation svedese de Pierrot Lunaire de Arnold Schoenberg in 1937. 

Pettersson scribeva 17 symphonias inter 1950 e 1980. Le no. 1 existe in duo incomplete ma orchestrate manuscriptos. Le no. 17 restava anque incomplete. Le majoritate ha un longe duration: solo tres ex iste symphonias dura minus que 30 minutas (le 10me, 11me e 16te), e solo duo ha plus que un movimento (3 e 8).

On pote aggruppar le symphonias terminate in le numeros 2-4, 5-9 e 10-16. Le prime gruppo face emphase sur le lucta e le conflicto, normalmente per lineas chromatic irregular que muta rapidemente, con texturas complexe que a vices se approxima al atonalitate, e con melodias diatonic le quales se oppone a iste complexitates.

Categoria:Gente svedese
Categoria:Compositores